ვორსმის სამების მონასტერი

ვორსმის სამების მონასტერი () — მართლმადიდებლური მონასტერი ნიჟნი-ნოვგოროდის ოლქის ქალაქ ვორსმის ახლოს. დაარსებულია 1580 წელს. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვიკსოს ეპარქიას.

 ისტორია 
მონასტერი დააარსა XVI საუკუნის დასასრულს მამა მაკარმა, სოფელ ვორსმთან, ნიჟნი-ნოვგოროდიდან 58 ვერსზე. 

მონასტერი მდებარეობდა ვორსმის ტბის შუაგულში მდებარე კუნძულზე, ამიტომ მას ზოგჯერ მოიხსენიებენ „ოსტოვოოზერსკოეს“ სახელით. აღმოსავლეთი მხრიდან მას ერთვის მდინარე დოსკინსკაია, ხოლო დასავლეთის მხრიდან მდინარე კიშმა, სამხრეთიდან და ჩრდილოეთიდან კი ვორსმის ტბის უამრავი კუნძული და  წყალმცენარეები. 

1588 წლიდან 1743 წლებში ჩერკასკის თავადების მრავალი თაობა აშენებდა და ამშვენებდა ოსტოვოოზერსკოეს მონასტერს. მათ ააშენეს ყველა ხის და მოგვიანებით ქვის ტაძრები, კელიების კორპუსი და  მონასტრის ღობე. 

1682 წელს მიტროპოლიტმა პავლემ გამოსცა სიგელი აეშენებინათ მიქაელ მალეინის სახელობის ეკლესია, ხოლო 1688 წლის 31 აგვისტოს სიგელით ააგეს ქვის ეკლესია ხის ეკლესიის ადგილზე. 

მონასტერში დაცულია სიწმინდეები: ჯვარი ქრისტეს სამოსელის ნაწილით და ყაზანის ღვთისმშობლის ხატი, ნაჩუქარი თავად ბორის ჩერკასკელისაგან. 

1743 წლიდან შერემეტიევების გვარის რამდენიმე თაობა ზრუნავდა მონასტერზე.

მონასტერი გააუქმეს 1930-იან წლებში. 1950-იან წლებში მონასტრის ღობე მთლიანად მოხსნეს და დაანგრიეს ორი ქვის ტაძარი - სამებისა და ყაზანისა. შემონახული იყო მხოლოდ ნახევრადდანგრეული საძმო კორპუსი, ღობის ნაწილი და მიქაელ მალეინის სახელობის ეკლესია. 1995 წელს მონასტრის შენობების ნარჩენები და კუნძული სახელმწიფო დაცვის ქვეშაა.

 აღორძინება 
2007 წელს გამოაცხადეს მონასტრის შესაძლო აღორძინების შესახებВ Нижегородской области возродят православный монастырь на острове. 2007 წლის 16 აპრილის მონასტრის ტერიტორიაზე აღესრულა პირველი ლოცვა. გარემონტდა ღობის ერთ-ერთი კოშკურა, რომელიც გადააკეთეს ეგვტერად. 

2008 წლის 3 ივლისს ნიჟნი-ნოვგოროდისა და არზამასის მთავარეპისკოპოსმა გიორგიმ ხელი მოაწერა განკარგულებას მონასტრის აღორძინების შესახებ. მონასტრის დედაოებს საცხოვრებლად არენდით გადაეცათ ახლომდებარე სახლი. დაიწყო მუშაობა საპროექტო დოკუმენტაციაზე. 

2008 წლის 30 დეკემბერს მთავარეპისკოპოსმა გიორგიმ აკურთხა პირველი კელიები, რომელიც მდებარეობდა მცირე ორსართულიან ხის შენობაში, სამონასტრო კომპლექსთან ახლოსВладыка Георгий освятил сестринские кельи возрождающегося Свято-Троицкого Островоезерского монастыря в Ворсме, Нижегородская епархия, 30 декабря 2008 года. 

2009 წლის 31 მაისიდან მთავარეპისკოპოს გიორგის კურთხევით დაწესდა დაუჯდომელის წაკითხვა კვირაში სამჯერ.В Свято-Троицком Островоезерском монастыре начались восстановительные работы , nne.ru, 31 мая 2009 года. 

2009 წლის 7 ივნისს სამების დღესასწაულზე, საფუძვლამდე დანგრეული სამების ტაძართან აღევლინა პირველი ლოცვა, ხოლო საკურთხევლის ადგილზე დააყენეს სამახსოვრო ჯვარიНа Троицу в Островоезерском монастыре был совершён первый молебен на месте Троицкого храма, nne.ru, 9 июня 2009 года. 

2009 წელს აკურთხეს მიქაელ მალეინის სახელობის აღდგენილი ტაძარი. 2010 წლის იანვარში სახელოსნო „Ковчег“-ის სპეციალისტებმა დაასრულეს მუშაობა მალეინის სახელობის კანკელის ხატებზე. კანკელი შექმნეს XV საუკუნის რუსულ სტილში. 

2010 წლის დასაწყისში მონასტერში ცხოვრობდა ორიადამიანი: მონაზონი იოსიფა და მისი მორჩილი გალინა. ამავე წლის გაზაფხულზე მალეინის სახელობის ეკლესიაზე დაიწყო სამრეკლოს მშენებლობა, რომელიც გახდა მონასტრის ყველაზე მაღალი წერტილი . ამავდროულად დაიწყო სამების ეკლესიის აღდგენითი სამუშაოები.  28 ივნისს მშენებარე ტაძარში მთავარეპისკოპოსმა გიორგიმ აღავლინა ლოცვა. სამების ტაძრის გუმბათის ჯვრის კურთხევა მოხდა 2010 წლის 3 ნოემბერს. 2010 წელს პავლოვსკის რაიონის ადმინისტრაციამ კუნძულამვე მისასვლელი ხიდი ააშენა. 

2012 წლის 4 ივნისს ვიქსის ეპარქიის ეპისკოპოსმა ბარნაბამ აკურთხა ტაძარი ყაზანის ღვთისმშობლის ხატის სახელზე.

რესურსები ინტერნეტში
 На Троицу в Островоезерском монастыре был совершён первый молебен на месте Троицкого храма (фото), Нижегородская епархия, 9 июня 2009 года

 Е. Горгоц. Начало добрых дел на острове 
 Е. Горгоц. Путешествие на остров спасения. 
 Ольга Плеханова. Паломничество на остров спасения.

სქოლიო

კატეგორია:ნიჟნი-ნოვგოროდის ოლქის კულტურული მემკვიდრეობის ფედერალური ობიექტები
კატეგორია:რუსეთის კულტურული მემკვიდრეობის ძეგლები ნიჟნი-ნოვგოროდის ოლქში
კატეგორია:XVI საუკუნის ეკლესიები